YES BANK
ఎస్‌ బ్యాంకు నికరలాభం రూ.965.52కోట్లు
ముంబయి, జూలై 27: ప్రైవేటురంగంలోని ఐదో అతిపెద్ద బ్యాంకు ఎస్‌బ్యాంకు నికరలాభం 32శాతం పెరిగి 965.52కోట్లకు పెరిగింది. బ్యాంకు అంతకుముందు ఏడాది ఇదేకాలంలో 731.80కోట్లు నికర లాభంగా ప్రకటించిన సంగతి తెలిసిందే. దీనితో బ్యాంకు డైరెక్టర్లు కూడా ఈక్విటీ వాటాలను 1ః5 నిష్పత్తిలో విభజించేందుకు ఆమోదించారు. ఇకపై ప్రతి రూ.10 ముఖవిలువ ఉన్న వాటాలు ఐదు ఈక్విటీ వాటాలుగా మారతాయి. అంటే రూ.2 ముఖ విలువకు వస్తుందని స్టాక్‌ఎక్ఛేంజిలకు బ్యాంకు సమాచారం ఇచ్చింది.
బ్యాంకు నివేదికల ప్రకారం మొత్తం ఆదాయం రూ.5785.96కోట్లుగా ఉంది. వడ్డీ ఆదాయం రూ.4653.80కోట్లుగా నిలిచింది. అంతకుముందు ఏడాదిఇదేకాలంలో రూ.3801.83 కోట్లు గా ఉంది. పెట్టుబడులపై ఆదాయం రూ.902.82 కోట్లకు క్షీణించింది. గతఏడాది ఇదేకాలంలో 958.97 కోట్లుగా ఉంది. బ్యాంకు స్థూల నిరర్ధక ఆస్తులపరంగా చూస్తే మొత్తం అడ్వాన్సుల్లో 0.97శాతంగా నిలిచా యి. అంతకుముందు ఏడాది ఇదేకాలంలో 0.79 శాతంగానిలిచాయి. బ్యాంకు నికరనిరర్ధక ఆస్తులు స్వల్పంగాపెరిగాయి. 0.39శాతంగా ఉన్నట్లు బ్యాంకు ప్రకటించింది. కేటాయింపులు, తక్షణ ఖర్చులకింద ఈ త్రైమాసికంలో 206.63 కోట్లనుంచి 285.78 కోట్లకు పెంచాల్సి వచ్చిందని బ్యాంకు ఎండిసిఇఒ రాణాకపూర్‌ వెల్లడించారు. 2020 నాటికి తమ బ్యాంకు లక్ష్యాలను అధిగమిస్తుందని, మరోత్రైమాసికంలో కూడా మంచి సంతృప్తికరమైన ఫలితాలు రాబట్టుకోగలిగినట్లు వివరించారు. నికరవడ్డీ ఆదాయంపరంగా ఎస్‌బ్యాంకు 44శాతంవృద్ధిని నమోదు చేసింది. రూ.1808.90 కోట్లుగా ఉంది. కరెంటుఖాతాలు, పొదుపుఖాతాలపరంగా విస్తరణస్థిరంగా ఉంది. అలాగే నికరవడ్డీ మార్జిన్‌కూడా స్థిరంగా ఉంది. ఈ ఒక్క అంశమే బ్యాంకు లాభదాయకతను నిర్ధారిస్తుందని అంచనా. అంతకుముందు త్రైమాసికంలో లాభదాయకత 3.6 శాతం నుంచి స్వల్పంగా పెంచుకోగలిగింది. బ్యాంకు షేర్లు 4.83శాతం పెరిగి 1692.05 రూపాయలుగా కొనసాగాయి.